_:neb1628f06be945289e09d289fc390327xb38
<http://schema.org/text>
"Η κόρη μου το Νοέμβριο έγινε 5 και του χρόνου θα πάει πρώτη Δημοτικού.\nΕίναι μικρή και στο ύψος και όντως θα φαίνεται πολύ μικρή ανάμεσα στα άλλα παιδιά αλλά δε με απασχόλησε να την κρατήσω πίσω. Πάει αρκετά χρόνια σε παιδικό σταθμό και είναι ώριμη για την ηλικία της όπως λένε οι δασκάλες της. Συναγωνίζεται πλήρως τα παιδιά που είναι ένα χρόνο μεγαλύτερά της άρα δε με ανησυχεί.\n \nΝομίζω ότι η διαφορά φαίνεται την πρώτη δεύτερη χρονιά και μετά όλα είναι ΟΚ. Αν δεν υπάρχει σημαντικός λόγος γιατί να μείνει μια χρονιά πίσω?\n \nΌσο για τις εργασίες στο σπίτι, βλέπω ότι όλοι οι εκπαιδευτικοί είναι χαλαροί και λένε ότι δε χρειάζεται να κάνεις κάτι στα νήπεια γιατί το παιδί όλα θα τα μάθει στην πρώτη. Έτσι μας λένε και στα νήπεια και γενικά δεν κάνουν πολλά πράγματα. Είμαι κι εγώ της άποψης να μην πιέζουμε τα παιδιά και για όλα υπάρχει η σωστή χρονική στιγμή και πρέπει να χαρούνε και να παίξουν κλπ κλπ.\n \nΒλέπω όμως επίσης ότι όλοι οι εκπαιδευτικοί (δάσκαλοι κλπ) στα δικά τους παιδιά βγάζουν την ύλη της επόμενης χρονιάς! \n \nΠροσπαθόντας να κρατήσω ένα μέτρο, και να μην είμαι στα άκρα, άρχισα κι εγώ φέτος χαλαρά να παίζω με γράμματα αριθμούς και επειδή και η κόρη  μου είναι αρκετά δεκτική κάνουμε διάφορα βιβλία προσχολικής ηλικίας γιατί και η ίδια το ζητάει και της αρέσει... στο χαλαρό πάντα όχι συστηματικά και μόνο όταν έχει όρεξη.\n \nΠαρόλα αυτά βλέπω με έκπληξη γύρω μου ότι ΟΛΟΙ προσπαθούν να μάθουν ότι περισσότερο μπορούνε στα παιδιά τους και πριν την ώρα τους.\n \nΤο βλέπω και από εδώ μέσα και το \"άγχος\" που ύπάρχει στο συγκεκριμένο ή άλλα θέματα αλλά και γύρω μου σε γνωστούς και φίλους.\n \nΠολλά παιδιά της ηλικίας της κόρης μου 5 ετών, ξέρουν ήδη να διαβάζουν ενώ οι γονείς αυτών των παιδιών υποστηρίζουν ότι στο σπίτι δεν ασχολούνται καν!  Βλέπω να  ξέρουν πρόσθεση και διάφορα άλλα και μου είναι αδύνατο να φανταστώ ότι ένα παιδί ΞΕΡΕΙ να διαβάζει χωρίς ποτέ να έχει ασχοληθεί για αυτό το σκοπό κάποιος μαζί του.\n \nΜένω έκπληκτη λοιπόν και λέω ότι ΔΥΣΤΥΧΩΣ υπάρχει από τώρα τρομερός ανταγωνισμός ανάμεσα στους γονείς σε πρώτη φάση.\nΠολλά παιδιά στην πρώτη πάνε προετοιμασμένα είτε από γονείς ή από το σχολείο ξέροντας να διαβάζουν και κάνοντας ακόμα και πράξεις. Άρα πως να ΜΗΝ μπεις στο τριπάκι όταν θες για το δικό σου παιδί όχι να είναι πρώτο, αλλά να μην αισθάνεται άσχημα να μην κουράζεται και να πάρει το δρόμο του στο σχολείο ανάμεσα στους καλούς μαθητές? \n \nΓιατί αν η μισή τάξη ξέρει να διαβάζει.. είναι προφανές πως θα νιώθει η άλλη μισή που πασχίζει να μάθει και μπαίνει σε αυτή τη διαδικασία πρώτη φορά.\n \nΌπως και να έχει αν είναι προετοιμασμένο θα ζοριστεί πολύ λιγότερο στο διάβασμα, θα χρειάζεται λιγότερο χρόνο για τις εργασίες άρα θα έχει χρόνο για παιχνίδι, και  θα έχει αρκετά ανεβασμένο ηθικό στην τάξη όταν νιώθει ότι είναι ανάμεσα στα παιδιά που τα ξέρουν και όχι σε αυτά που πασχίζουν να μάθουν. \nΕπειδή η αρχή είναι το ήμιση του παντώς θα κάνει μια καλή αρχή!\n \nΑναγκαστικά λοιπόν και με μέτρο θα ακολουθήσεις το σύστημα είτε πιστεύεις ότι είναι σωστό είτε όχι.\n \nΌπως πχ και με την ξένη γλώσσα. Είναι προφανές ότι τα παιδιά που αρχίζουν από τη πρώτη χαζεύουν και κάνουν 10 χρόνια να πάρουν πτυχίο ενώ αν αρχίσουν στο γυμνάσιο θα πάρουν πτυχίο σε 4 χρόνια. Αλλά παρόλα αυτά όταν όλα τα μικρά πάνε αγγλικά θα πρέπει να στείλεις και το δικό σου έτσι για να είναι μέσα στα πράγματα.\n"
<https://parents.org.gr/forum/topic/10-orimotita-gia-tin-1i-dimotikou-i-katallili-proetoimasia/?page=2>